<classify> MAHAKAMA ya Hakimu Mkazi ya Wilaya ya Mpwapwa mkoani Dodoma imemuhukumu kifungo cha Maisha, Jevi Msusu 43, mkazi wa kijiji cha Chogola baada ya kumfanyia ukatili mke wake kwa kumkata kidole chake cha mkono wa kushoto na kukiondoa.Kesi hiyo ilikuwa inasikilizwa na Hakimu Mkazi wa Mahakama ya Wilaya ya Mpwawa, Pascal Mayumba.Hakimu Mayumba aliiambia mahakama kuwa mtuhumiwa huyo alitenda kosa kinyume na kifungo cha Sheria Namba 222 kifungu kidogo a na b ya kanuni ya adhabu iliyofanyiwa marejeo mwaka 2002.Pia Mayumba aliiambia mahakama hiyo kuwa mtuhumiwa huyo bila halali yoyote alimjeruhi, Pendo Charles ambae ni mke wake kwa kumkata kidole chake na kukiondoa. Akisomewa hoja za awali na Mwendesha Mashitaka wa Polisi, Willison Mwita, mtuhumiwa huyo alikiri hoja zote na mahakama haikuwa na hoja zilizopingwa.Mtuhuiwa huyo alipoulizwa kuhusu tuhuma zinazomkabili alikiri kutenda kosa hilo kwa madai kuwa alipitiwa na shetani. Baada ya mtuhumiwa kukiri makosa yake, mahakama ilimuruhusu mtuhumiwa kujitetea ndipo alipoomba mahakama hiyo imsamehe kwa kuwa ana majukumu na familia na watoto wanamtegemea. Mwendesha Mashitaka wa Ppolisi Willison Mwita aliiomba mahakama itoe adhabu kubwa kwa mtuhumiwa kutokana na vitendo vya ukatili vinavyoendelea dhidi ya akinamama katika wilaya hiyo na nchi nzima kwa ujumla ili liwe fundisho kwa watu wanaoendeleza vitendo vya ukatili kwa wanawake.Hakimu Mayumba aliiambia mahakama kuwa mtuhumiwa unafungwa kifungo cha maisha jela kutokana na kifungu cha sheria na kutokana na mtuhumiwa mwenyewe kukili kosa lake. Hakimu Mayumba alisema: Kutokana na mtuhumiwa kukiri mwenyewe kosa, mahakama inakufunga kifungo cha maisha jela. Baada ya hukumu hiyo kutolewa, mtuhimiwa aligeuza kizimba kuwa sehemu ya msiba kwa alipiga kelele huku askari wakimkokota kumpeleka mahabusu ya mahakama hiyo kabla ya kusafirishwa kwenda jela kutumikia kifungo hicho.  <topic>: KITAIFA 